I dag fælder Landsretten i Viborg dom i en noget usædvanlig sag, hvor bævere er omdrejningspunktet for anklagen.

Det er lodsejer Find Andersen-Fruedahl fra Møborg i Jylland, der har rejst sagen mod Miljøstyrelsen. Han vil nemlig have staten til at betale erstatning for de ødelæggelser, som bævere har forårsaget på hans jord i form af træfældninger og oversvømmelser.

Når flere hundrede bævere finder sig til rette og slår sig ned, kan det ses på naturen.

De store gnavere fælder træer, bygger dæmninger, skaber oversvømmelser og manipulerer i det hele taget med omgivelserne som intet andet dyr i Danmark.

Det er nemlig Naturstyrelsen, der i 1999 satte 18 bævere ud i Klosterheden Plantage i Vestjylland.

Lodsejer Find Andersen-Fruedahl, der har en ejendom i Bækmarksbro mellem Lemvig og Holstebro, er klar til at tage sagen til Højesteret om nødvendigt. (Foto: Jens nøRgaard Larsen © Scanpix)

Sidste opgørelse over bæverbestanden fandt sted i foråret 2017, og der var de 18 bævere blevet til 202 eksemplarer.

Og mens biologer næsten kan få tårer i øjenkrogen over synet og tanken om de mange positive bivirkninger, det har på naturen, forholder det sig omvendt for de private lodsejere, der lægger jord til bævernes skabertrang.

Nøgleart, der gavner andre

For selvom Find Andersen-Fruedahl er den eneste, der er gået rettens vej med sine bæverproblemer, er han ikke den eneste beboer nær Klosterheden, der er træt af de skarptandede gnaveres skabertrang.

De påvirker den biologiske mangfoldighed i en positiv retning. Jens-Christian Svenning, professor på Aarhus Universitet

Derfor bør staten løfte den økonomiske byrde, som den medfører, mener man i Dansk Skovforening.